Document ID: 31992R1961

KOMISSION ASETUS (ETY) N:o 1961/92,
annettu 15 päivänä heinäkuuta 1992,
yhteisön tuen määrästä yhteisöstä peräisin olevien maltaiden toimittamiseksi Azoreille ja Madeiraan
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92(1) ja erityisesti sen 10 artiklan,
sekä katsoo, että
asetuksen (ETY) N:o 1600/92 3 artiklassa otetaan käyttöön tuontimaksuista vapautusta koskeva järjestelmä sekä tuki tiettyjen viljatuotteiden toimittamiseksi yhteisön muista osista,
asetuksen (ETY) N:o 1600/92 säännösten mukaisesti tuen määrä yhteisön tuotteiden toimittamiseksi on määritettävä siten, että käyttäjät saavat tämän toimituksen sellaisin edellytyksin, jotka vastaavat suorasta tuonnista maailmanmarkkinoilta perittävästä tuontimaksusta vapautusta,
komission asetuksessa (ETY) N:o 1727/92(2) vahvistetaan hankintatase ja Azorien ja Madeiran erityisen viljatuotteiden hankintajärjestelmän soveltamista koskevat yksityiskohtaiset säännöt; näitä säännöksiä, jotka täydentävät vilja-alan osalta komission asetuksen (ETY) N:o 1696/92(3) säännöksiä, sovelletaan tässä asetuksessa tarkoitettuihin viljatuotteisiin,
vahvistamalla tämä tuki samansuuruiseksi kuin vientituki, johon on lisätty kiinteä osa pienten toimitusten huomioon ottamiseksi, saadaan yhteisön tuotteista kilpailukykyisiä kolmansista maista peräisin olevien tuotteiden kanssa; vientitukien vahvistamisessa otetaan huomioon viljojen ja vilja-alan tuotteiden hinnat sekä yhteisön markkinoilla että maailmanmarkkinoilla ja tukien on katettava nimenomaan näiden hintojen välinen ero, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muualla yhteisössä jalostetuista viljoista valmistettujen, CN-koodiin ex 1107 kuuluvien tuotteiden toimitustukien määrä on samansuuruinen kuin näiden tuotteiden vientitukien määrä korotettuna kolmella eculla tonnilta.
2 artikla
Asetuksen (ETY) N:o 1727/92 säännöksiä sovelletaan tämän asetuksen 1 artiklassa tarkoitettujen tuotteiden toimittamiseen Azoreihin ja Madeiraan.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä heinäkuuta 1992.

Labels: 3
18
17
19